《龟山亦好轩》
宋代·梁泰来

人在远堂山下居，家有远堂堂上书。
阶苔帘草意自如，有书可读山可庐。
人於富贵不肯足，我於贫贱乐有余。
相逢休问我何好，亦有好处人未知。
一池斗大泉可掬，一波掌平数丛菊。
菊吾金，泉吾玉，何用土封侯万锺粟。
君不见孔门乐处无日无，疏食饮水肱常曲。

作者简介：梁泰来，字伯大，号菊平子，丽水（今属浙江）人，居宣平龟山。度宗咸淳十年（一二七四）进士，授宁海尉。宋亡，隐居不仕。有《菊平小稿》，已佚。事见民国《宣平县志》卷一二《菊平子梁伯大传》。今录诗二首。